Der skal findes en ny borgmester i Mariagerfjord Kommune. Og selvom der er 10 måneder til kommunalvalget, begynder kampen og borgmesterkæden allerede om halvanden uge.

Der er stadig langt over et halvt år til kommunalvalget, men nu skydes valgkampen om pladserne i Mariagerfjord Kommunes byråd i gang. Det sker på Hobro Bibliotek, når Studiekredsen inviterer til politisk tvekamp. - Mange spørgsmål trænger sig naturligt på, og det er vigtigt, borgerne så tidligt som muligt får en fornemmelse af, hvad det er, der politisk satses på. Samtidig er mødet jo en fin anledning til at komme med input til politikerne, vurderer Studiekredsens formand Jytte Frederiksen. Kommunalvalget i Mariagerfjord bliver i år ekstra interessant, da nuværende borgmester H.C. Maarup stopper i politik. I stedet bliver det en duel mellem Per Husted (Soc.Dem.) og Tina Nedergaard (Venstre), der begge er indstillet som borgmesterkandidater for deres parti. Begge deltager på mødet. Eneste parti, der ikke er repræsenteret, er Det Konservative Folkeparti. Mødet vil foregå mandag den 21. januar klokken 14.